CELEX: 32012R0787
Language: fi
Date: 2012-08-31 00:00:00
Title: Komission täytäntöönpanoasetus (EU) N:o 787/2012, annettu 31 päivänä elokuuta 2012 , asetuksesta (EY) N:o 612/2009 poikkeamisesta sianlihan vientituen määrittämisen osalta, kun kyseessä ovat mainitun asetuksen 34 artiklassa tarkoitetut, 1 päivän ja 18 päivän huhtikuuta 2012 välisenä aikana toteutetut toimitukset

1.9.2012   
            
            
               FI
            
            
               Euroopan unionin virallinen lehti
            
            
               L 235/7
            
         KOMISSION TÄYTÄNTÖÖNPANOASETUS (EU) N:o 787/2012,
   annettu 31 päivänä elokuuta 2012,
   asetuksesta (EY) N:o 612/2009 poikkeamisesta sianlihan vientituen määrittämisen osalta, kun kyseessä ovat mainitun asetuksen 34 artiklassa tarkoitetut, 1 päivän ja 18 päivän huhtikuuta 2012 välisenä aikana toteutetut toimitukset
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus) ja erityisesti sen 170 artiklan yhdessä 4 artiklan kanssa,
   sekä katsoo seuraavaa:
   
               (1)
            
            
               Komission täytäntöönpanoasetuksessa (EU) N:o 342/2012 (2) vahvistettiin sianliha-alan vientituet nollaksi.
            
         
               (2)
            
            
               Komission asetuksen (EY) N:o 612/2009 (3) 34 artiklan mukaisesti jäsenvaltiot voivat sallia viejien noudattaa menettelyä, jossa mainitun asetuksen 34 artiklassa tarkoitettuihin ja kunkin kuukauden aikana lastattuihin toimituksiin sovellettavaa vientitukea määritettäessä otetaan huomioon kuukauden viimeinen päivä.
            
         
               (3)
            
            
               Tämä ei saisi kuitenkaan vaikuttaa asetuksen (EY) N:o 612/2009 34 artiklassa säädettyä menettelyä noudattaen ja ennen asetuksen (EU) N:o 342/2012 voimaantuloa toteutettujen tiettyjen toimitusten tukikelpoisuuteen. Tämän vuoksi olisi asetuksen (EY) N:o 612/2009 34 artiklan 2 kohdasta poiketen vahvistettava päivämäärä, jota käytetään kyseisen vientituen määrittämiseksi.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EY) N:o 612/2009 34 artiklan 2 kohdassa säädetään, sianlihaan mainitun asetuksen 41 artiklan 1 kohdassa tarkoitettujen ja 1 päivän ja 18 päivän huhtikuuta 2012 välisenä aikana mainitun asetuksen 34 artiklassa säädettyä menettelyä noudattaen toteutettujen toimitusten osalta sovellettavan vientituen määrittämiseksi huomioon otettava päivämäärä on 18 päivä huhtikuuta 2012.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä elokuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  EUVL L 108, 20.4.2012, s. 24.
   
      (3)  EUVL L 186, 17.7.2009, s. 1.